ལན།དང་ཧྥ་རན་སའི་པའོ་ཞི་ཧུ་སོགས་ཀྱིས་བསྟུད་མར་ཏུན་ཧོང་ཡིག་ཚགས་འབོར་ཆེན་ཕྱི་རྒྱལ་ལ་འཁྱེར་བ་ནས་བཟུང་།ཕྱི་རྒྱལ་དུང་ཧོང་བོད་ཀྱི་རིག་གནས་ལ་མཐོང་ཆེན་གྱིས་བོད་རིག་པ་ཞེས་རིག་ཚན་གསར་བ་ཞིག་ལ་ཞིབ་འཇུག་བྱེད་པའི་ཚ་རླབས་དགུང་དུ་འཕྱུར་བ་དང་།བོད་ཀྱི་ལོ་རྒྱུས་ལ་མོས་ཤིང་ཞིབ་འཇུག་བྱེད་མཁན་ཡང་མང་དག་ཅིག་བྱུང་ཡོད་དེ།དབྱིན་ཇིའི་ཐོ་མ་ཟི་དང་།ཧྥ་རན་སའི་དེ་མེ་ཝེ་དང་།ཧྲུ་ཐེ་ཨནཞོན་ཡ་ལའེ་ཡི་བི་རིསའཇར་པན་གྱི་ཡ་མ་སྒོའུ་ཆིས་རྫི་ཡིས་ཧོ་་སོགས་ཀྱིས་མཚོན་པའི་བོད་ཀྱི་ལོ་རྒྱུས་ཡིག་ཚགས་ལ་ཞིབ་འཇུག་བྱེད་པའི་མཁན་པོ་མང་བོ་བྱུང་ནས་བརྩམས་ཆོས་སམ་དཔྱད་རྩོམ་གང་མང་སྤེལ་ཏེ་བོད་བཙན་པོའི་དུས་སྐབས་ཀྱི་ལོ་རྒྱུས་ངོ་མ་གསལ་རྗེན་དང་སྤྱི་སྡོམ་བྱས་སམ་བྱེད་བཞིན་པས་བཀའ་དྲིན་རབ་ཏུ་ཆེ་བའི་ཡུལ་དུ་གནས་མོད།འོན་ཀྱང་།བཙན་པོའི་དུས་སྐབས་ཀྱི་ལོ་རྒྱུས་ལ་ཞིབ་འཇུག་བྱེད་ཞར་མགར་ཚང་གི་ལོ་རྒྱུས་ཆ་ཙམ་གླེང་བ་ལས་ཆེད་བརྗོད་ཀྱི་བརྩམས་ཆོས་དཀོན་ཡང་བཙན་པོ་གླེང་ས་ནས་མགར་མི་གླེང་ཐབས་མེད་ཅིག་ཡིན་པ་གོར་མ་ཆག